**Beszámoló**

**Kardoskút Község Önkormányzata Képviselő-testülete részére, a Kardoskúti Hírmondó kiadása napirendi ponthoz.**

Tisztelt Képviselő-testület!

A Kardoskúti Hírmondó helyi újság főszerkesztőjeként a 2023. évi kiadással kapcsolatban az alábbi tájékoztatást adom.

Az előző évek gyakorlatát követve zajlik a szerkesztőség munkája, sem személyi, sem technikai jellegű változás nem érintette munkánkat. A szerkesztőségi munkáról röviden: tagjaink díjmentesen végzik tevékenységüket. A kapcsolattartás többnyire e-mailezés formájában vagy telefonon keresztül történik. A szerkesztőség tagjai: Barna Imre László, Felföldi László, dr. Francziszti-Lazányi Magda és Vargáné Neller Borbála Tünde. A nyomdai kivitelezést továbbra is a békéscsabai Colorprint Kft. végzi, határidőre dolgoznak, a késztermékkel elégedettek vagyunk.

A helyi újság immáron 13 évfolyamot ölel fel, az idei évben eddig 3 lapszám jelent meg. A terjedelem általában 12 vagy 16 oldal, az októberi számunk a közlendők sokasága miatt 20 oldalasra készült. Decemberre tervezzük kiadni a 2023. évi utolsó lapszámot, a már megszokott jövő évi színes falinaptár melléklettel együtt.

A szerkesztőségi fogadóóra hivatalos ideje keddenként, 14.30-16.30 óra között van a közösségi színtérben. Emellett az újság e-mail címén is bárki megkereséssel élhet szerkesztőségünk felé. Nem sűrűn van lakossági megkeresés, általában családi esemény közlését kérik tőlünk.

A törvényi kötelezettségnek eleget téve a megjelenéseket követően a kötelespéldányokat az Országos Széchenyi Könyvtár (6 példány), illetve a Békés Megyei Tudásház és Könyvtár részére (2 példány) megkapja. Emellett községi könyvtárunk is megőriz belőle egy-egy példányt az SzMSz-nek megfelelően.

A fentiek ismeretében szívesen válaszolok a testületi ülésen felmerülő kérdéseikre.

Kardoskút, 2023. október 16.

Vargáné Neller Borbála Tünde, sk.

   felelős szerkesztő